న్యూఢిల్లీ: రాష్ట్రపతి ఎన్నికల కోసం వ్యూహ ప్రతివ్యూహాలు కొనసాగుతుండగానే మరో అత్యున్నత పదవిపై కీలక ప్రకటన వెలువడింది. ఆగస్టు 5న ఉపరాష్ట్రపతి ఎన్నికలు నిర్వహించనున్నట్టు ఎలక్షన్ కమిషన్ గురువారం ప్రకటించింది. అదే రోజు ఓట్లు లెక్కింపు జరుగుతుందని తెలిపింది. జూలై 18లోపు నామినేషన్లు సమర్పించాలనీ, 19న నామినేషన్ పత్రాల పరిశీలన ఉంటుందని ఛీఫ్ ఎలక్షన్ కమిషనర్ నజీమ్ జైదీ వెల్లడించారు. అభ్యర్థులు సెక్యూరిటీ డిపాజిట్ కింద నామినేషన్ సమయంలో రూ. 15,000 చెల్లించాల్సి ఉంటుందన్నారు.ఃప్రస్తుత ఉపరాష్ట్రపతి హమీద్ అన్సారీ పదవీ కాలం ఆగస్టు 10 తేదీతో ముగియనుంది. 2007, 2012 సంవత్సరాల్లో రెండు సార్లు ఉపరాష్ట్రపతి పదవికి ఎన్నికైన ఆయన... దశాబ్ద కాలం పాటు ఆ పదవిలో కొనసాగారు. కొత్త ఉపరాష్ట్రపతిని ఎన్నుకునేందుకు దేశవ్యాప్తంగా ఎమ్మెల్యేలు, ఎంపీలు సీక్రెట్ బ్యాలెట్ ద్వారా ఓటువేయనున్నారు. మరోవైపు జూలై 17న రాష్ట్రపతి ఎన్నికలు జరగనున్న సంగతి తెలిసిందే. జూలై 20న జరిగే ఓట్ల లెక్కింపులో కొత్త రాష్ట్రపతి ఎవరో తెలిసిపోతుంది. రాష్ట్రపతి పదవి కోసం ఎన్డీయే నుంచి రామ్నాథ్ కోవింద్, ప్రతిపక్షాల ఉమ్మడి అభ్యర్థిగా మీరా కుమార్ బరిలో ఉన్నారు.
newdhilly: rashtrapati ennikala kosam vyuha prativyuuhaalu konasaagutundagaane maro atyunnata padavipai keelaka prakatana veluvadindi. aagastu 5na uparaashtrapati ennikalu nirvahinchanunnattu election kamishan guruvaram prakatinchindi. adhe roju otlu lekkimpu jarugutundani telipindi. juulai 18lopu naminationlu samarpinchaalanii, 19na namination patraala pariseelana untundani cheef election commisioner najeem jaidii velladinchaaru. abhyardhulu security depazit kinda namination samayamlo roo. 15,000 chellinchaalsi untundannaaru.kaprastuta uparaashtrapati hameed ansari padavee kaalam aagastu 10 teedeetho mugiyanundi. 2007, 2012 samvatsaraallo rendu saarlu uparaashtrapati padaviki ennikaina aayana... dashabda kaalam paatu aa padavilo konasaagaaru. kotta uparaashtrapatini ennukunenduku desavyaaptamgaa emmelyelu, empeelu seakret ballet dwara otuveyanunnaaru. marovaipu juulai 17na rashtrapati ennikalu jaraganunna sangati telisinde. juulai 20na jarige otla lekkimpulo kotta rashtrapati evaro telisipotundi. rashtrapati padavi kosam endeeye nunchi ramnath kovind, pratipakshaala ummadi abhyardhigaa meera kumar barilo unnaaru.